Lolland-Falsters Stifts-Tidende, 1834-11-14
Jndenlandsk. Med Kjøbenhavnsposten af 4de ds. fulgte et Aftryk af Fortegnelsen over de Valgbare i Kjøbenhavn, corrigeret efter Magistratens nu omsendte anthentiske Liste, der indeholder 1070 Navne, hvoraf en Forening af Vælgere have udfundet et Antal af 50, om hvilke den mener, at de tilhøre Mænd, der enten allerede have den offentlige Mening i den Grad for sig, at der er Sandsynlighed for at de ville komme i Betragtning ved Valget, eller, uden at være saa almindelig kjendte, dog vides at besidde flere af de Egenskaber, til hvilke det ved Valget fornemmeligen torde tages Hensyn." Ved Siden heraf tilkjendegives, at det var ønskeligt, om flere Vælgere vilde følge det her givne Exempel, og offentlig gjøre opmærksom paa, hvilke flere eller Andre, de antage at kunne komme under Betragtning ved Valget. J samme Blad af 6te ds, hedder det, at om end der imod en saadan Priisgivning af Navne lod sig indvende Adskilligt, saa synes dog høiere statsborgerlige Hensyn i dette Tilfælde at fjerne alle betænkeligheder i saa Henseende. Enhver, der findes anført paa Listen over de Valgbare, er derved, saa at sige, udreven af Privatlivets snævrere Kreds og tildeelt en Art af offentlig Characteer, og maa følgelig ogsaa finde sig i, at vorde given den offentlige Mening og dennes fordeelagtige eller ufordeelagtige Bedømmelse i Vold." Som bekjendt, er der alt tidligere foreslaaet forberedende Forsamlinger eller Prøvevalg, for, ved fælleds Overveielse, at udfinde de Mænd, paa hvilke den offentlige Opmærksomhed især maatte henvende sig, saa at de virkelige Valgmøder kunne faae det ønskeligste og hensigtsmæssigste Udfald. J denne Hensigt have den 8de ds. tvende Forsamlinger fundet Sted; den ene bestaaende af Brandforsikkringens committerede Medlemmer, den anden af Deeltagerne i den festlige Forsamling, som Erindringen om den 28de Mai 1831 havde forenet paa Skydebanen. J den førstnævnte Forsamling blev det vedtaget, at de tilstedeværende 83 Committerede først skulde vælge 24 valgbare Candidater, af hvilke der, ved et engere Valg, atter skulde vælges 12. Det første Valg gav følgende Resultat: Dhrr. Prof. jur. Bang 81, Procurator Haagen 80, Viinhandler H. P. Hansen 75, Cancellisecretair Algreen-Ussing 62, Grosserer P. C. Knudzen 61, Etatsraad Hvidt 57, Secretair Deichmann 48, Capitain Bjerre 46, Justitsraad Salicath, Agent Hammerich og Procurator Ring hver 45, Capitain Hornbech og Bankdirecteur Christensen hver 43, Grosserer J. Bech 41, Grosserer Sas 40, Justitsraad Arnold de Fine Skibsted 37, Grosserer Müffelmann 36, Major Friedenreich 35, Capitain H. Herforth 33, Garvermester Lindstorf og Grosserer J. Meyer hver 32, Major Prætorius og Assessor Apotheker Møller hver 27 og Grosserer Rønnenkamp 24 Stemmer. Ved det engere Valg var Stemmegivningen: Dhrr. Professor Bang 69, Procurator Haagen og Viinhandler Hansen hver 64, Etatsraad Hvidt 53, Cancellisecretair Algreen-Ussing 50, Grosserer Knudzen 49. Justitsraad Salicath, Agent Hammerich, Capitain Bjerre og Secretair Deichmann hver 41, Justitsraad Skibsted 32 og Grosserer Bech 29 Stemmer. Den anden Forsamling, hvori det var vedtaget, at den Valgte skulde have en absolut Majoritet, talte 97 tilstedeværende Medlemmer, og 21 Stemmesedler vare indkomne fra Medlemmer, som vare forhindrede fra at møde; altsaa erklæredes 60 for absolut Majoritet. Ved Stemmeoptællingen fandtes følgende 7 Herrer at have denne Majoritet for sig: Statsraad Hvidt 96, Professor Bang 95, Procurator Haagen 91, Secretair Algreen-Ussing 86, Viinhandler Hansen 84, Grosserer Kundsen 77 og Grosserer Oven 64 Stemmer. – De egentlige Valg begynde Mandagen den 17de ds.